# OpenOffice.org

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוגו החבילה

אופן אופיס (OpenOffice.org - ‏OOo - להלן אא"א) היא חבילת יישומים משרדיים. אופן אופיס היא אחת מתוכנות הקוד הפתוח הפופולריות ביותר. היא מופצת תחת רשיון ה־GNU LGPL או ה־SISSL, ונועדה לתמוך במערכות Windows, יוניקס ומקינטוש, ולהוות תחרות בלעדית לחבילת האופיס של מיקרוסופט.

אופן-אופיס מבוססת על קוד המקור של גרסה ישנה של StarOffice שהוכרזה בשלב מסוים כקוד פתוח על ידי חברת סאן מיקרוסיסטמס (Sun Microsystems) במטרה לפלח נתח שוק משליטתה של מיקרוסופט. כך סאן הרוויחה פיתוח מתמיד בעלות נמוכה, והקהילה הרוויחה גרסת StarOffice חינמית יחד עם קוד המקור.

אופן אופיס 2.0

אופן אופיס צוברת תאוצה לא רק אצל משתמשים פרטיים אלא אף בגישתן של ממשלות רבות כצעד להילחם במונופול של מיקרוסופט, כאמצעי להוזיל את ההשקעה העצומה ברכישת המוצר אופיס של מיקרוסופט וכדרך להעניק לכל דורש את היכולת להשתמש חינם במעבד תמלילים ובגיליון אלקטרוני. גם בישראל מתקיימים דיונים רבים בסוגיה, במטרה לסייע לתרגום מלא של החבילה מן השפה האנגלית. למעשה, את הסבת הפרויקט לעברית מממנים סאן מיקרוסיסטמס ישראל ומשרד האוצר.

אופן אופיס 1.1.0 על לינוקס

## [עריכה] סקירה כללית

בחבילת האופן אפיס 2.0 נוסף בסיס נתונים זריז וחינני, שמשולב אינטגרלית בחבילה, כאשר הוא נעזר בתוכנת מעבד התמלילים Writer לצורך עיצוב הטפסים והדוחות שלו והרצתם.

פרויקט זה שואף להתחרות עם מיקרוסופט אופיס (להלן מס"א) ולדמות את המראה והתחושה שלה. כמו-כן, אא"א יכולה לייבא ולייצא כמעט את כל פורמטי-הקבצים של מס"א, וזו התכונה החשובה ביותר עבור משתמשי אא"א רבים.

המערכות הייעודיות המרכזיות שעבורן מפתחים את אא"א הן חלונות, לינוקס וסולאריס. תמיכה במערכות OS/2 נמצאת בשלבי פיתוח, והחל מגרסה 1.1.2 אא"א זמינה גם עבור מערכות מקינטוש.

חבילת אא"א בגרסה 2.0 כוללת:

- Writer - מעבד תמלילים (מקביל לוורד);
- Calc - גיליון אלקטרוני (מקביל לאקסל);
- Draw - תוכנת גרפיקה (מקביל ל-CorelDRAW של חברת קורל);
- Impress - תוכנת מצגות (מקביל לפאוורפוינט);
- Base - תוכנת בסיס נתונים (מקביל לאקסס);
- כלים עבור מסדי-נתונים;
- עורך HTML ויזואלי (מקביל לפראנטפייג' ודרימוויבר);
- עורך פקודות מאקרו;
- עורך נוסחאות מתימטיות (מקביל לעורך המשוואות של מיקרוסופט);
- מסננים לייבוא קובצי מס"א ו-XML, ולייצוא PDF ו-Macromedia Flash;
- אא"א יכולה להשתלב עם מסדי-נתונים כמו SQL ולהוות יותר מתחליף לאקסס;
- Quick Starter - תוכנית בשורת המשימות המאיצה את העלאת יישומי אא"א.

גרסת 1.0 של אא"א ספגה ביקורות רבות לגבי ביצועיה בהשוואה למס"א, אך בגרסאות החדשות חשים בשיפור ניכר בביצועים. חבילת תוכנות זו זמינה כיום ב-25 שפות שונות, ותרגומים נוספים עושים את דרכם בתמיכת קהילת הקוד הפתוח. אא"א הפכה למתחרה רצינית עבור מס"א, דבר הבא לידי ביטוי בהכרה הפומבית של מיקרוסופט במתחרתה, כשמשרד האוצר הישראלי הצהיר על תוכניות מעבר ממס"א לאא"א (כיום, פיתוח הגרסה העברית של אא"א נמצא במימון משרד האוצר).

## [עריכה] היסטוריה

באוגוסט 1999 רכשה סאן את חברת StarDivision שהפיצה גרסה מסחרית של ישומים משרדיים, בשם סטאר אופיס (StarOffice). סאן הציעה את StarOffice 5.2 להורדה בחינם, כחלק מהאסטרטגיה של חברת סאן להיאבק במיקרוסופט בכל התחומים.

סאן הכריזה על אא"א ב-19 ביולי, 2000 ופרסמה את קוד המקור של StarOffice 5.2. האתר של אא"א עלה לרשת ב-13 באוקטובר, 2000 והציע את קוד המקור להורדה.

גרסתה הראשונה (milestone) של אא"א - Build 638c - יצאה באוקטובר 2001. אא"א בגרסה 1.0 יצאה ב-1 במאי, 2002, גרסה 1.1 ב-2 בספטמבר 2003 וגרסה 1.1.4 יצאה בדצמבר 2004. הגרסה היציבה הנוכחית, 2.0, יצאה ב-20 באוקטובר 2005.

## [עריכה] StarOffice

סאן מממנת את הפיתוח של אא"א במטרה להוציא לשוק את הגרסה הבאה של StarOffice. גרסאותיה, החל מ-6.0 התבססו על הקוד של אא"א, וכללו מרכיבי קוד מסחריים כמו גופנים מסוימים (בעיקר של שפות אסיאתיות), מסד הנתונים Adabas D, גלריית תמונות, מסננים ועוד. המוצר בתשלום עושה לעתים שימוש בחלקי קוד שפיתחו מתנדבים בעולם כולו לרווחת הכל.

הגרסה הנוכחית של StarOffice היא 8.0.

## [עריכה] פיתוח

הפורמט של מסמכי אא"א הוא מבוסס XML. כל הפורמטים הזרים שאא"א תומכת בהם, מומרים הלוך ושוב מייצוג הXML לפורמט הדרוש. על-ידי שימוש בדחיסה בעת שמירת הקבצים, קובצי אא"א קטנים משמעותית מאלה של מס"א. הגרסה הבאה (2.0) הבאה עלינו לטובה, מנסה להתמודד עם הדרישות הבאות: תמיכה טובה יותר בקובצי מס"א, ביצועים משופרים (מהירות וצריכת זיכרון), יכולות סקריפט מתקדמות, אינטגרציה חלקה יותר (בעיקר עם GNOME), שימושיות משופרת. גרסאות פיתוח המתעדכנות כל שבוע, זמינות להורדה במחלקת הפיתוח באתר הראשי של אא"א (ראה קישור למטה). פרויקט אא"א עדיין מתוחזק על-ידי צוות מתכנתים של סאן, והשגת מימון חיצוני הוא מטלה קשה.

## [עריכה] אינטגרציה ב-GNOME וב-KDE

אא"א משתמשת בספריות גרפיות משלה, כדי להבטיח תמיכה במערכות רבות. תכונה זו מעניקה לאא"א מראה ותחושה אחידים, לעיתים על חשבון הפונקציונאליות של מערכת ההפעלה. לכן חברת סאן וחברת Ximian עובדות על אינטגרציה מלאה של אא"א עם GNOME. שתי החברות כוללות את אא"א במוצריהן (Ximian Desktop, Sun Java Desktop System). כמו-כן ישנם פרויקטים לאינטגרציה ב-KDE כגון: Cuckooo, KDE vclplug, KDE NWF. פרויקטים אלו התחילו את דרכם ביוזמתו של יאן חולסובסקי (Jan Holesovsky) וכרגע ממומנת על ידי חברת SuSE.

## [עריכה] מערכת Mac OS X

הגרסה הנוכחית הזמינה ל-Mac OS X היא בעצם "הסבה" ומשתמשת ב-X11 שאמנם זמינה כחלק ממערכת ההפעלה, אך עבור המשתמשים העבודה בגירסה זו מרגישה "מנותקת" מעט משאר סביבת מערכת ההפעלה. בסוף 2004 סאן הודיעו על גניזת התוכניות ליצירת גירסת מק ללא שימוש ב־X11 (שתוכננה במקור להתבסס על פיתוחן של ספריות החדשות ב־OpenOffice 2.0). העבודה על פיתוח הגרסאות הרשמיות מבוססות X11 ממשיכה ללא הפרעה.

בעקבות החלטה זו, פרויקט Neo Office/j, שמשתמש בקוד של אופן אופיס אך בממשק מבוסס ג'אווה (ללא צורך ב־X11) תפס תאוצה. ראוי לציין שהמפתחים של Neo Office/j פעילים גם בפיתוח גירסת ה־X11 במקינטוש, כך שאין סכנה של התרחקות גדולה מדי מהמקור.

## [עריכה] פרויקטים נוספים

במקביל לאא"א קיימים פרויקטים נוספים שקל יותר לתרום להם. אלה כוללים תיעוד, תרגום, API ומקרואים. כמו כן, קיים הפרויקט OpenGroupware.org שהוא חבילת הרחבות של אא"א.

## [עריכה] ראו גם

- מונחים בתוכנה

## [עריכה] קישורים חיצוניים

- אתר אופן אופיס העברי
- רשימת תוכנות בקוד-פתוח
- Open Office
- מדריכים וטיפים בעברית לאופן אופיס
- GNOME ואופן אופיס
- KDE ואופן אופיס
- Ximian ואופן אופיס
- תיעוד עבור אופן אופיס
- פרויקט כותבי התיעוד של אופן אופיס
- הרחבות לאופן אופיס
- קבוצות אופן אופיס
- ניאו־אופיס/J למקינטוש

### [עריכה] ביקורות

- ראש בראש: אופן אופיס נגד אופיס, גל מור, 07.12.03. (מ־Ynet)
- המתחרה החופשית של אופיס עולה ליגה, רוני שני, 02.09.05. (מ־Ynet)

מקור: http://he.wikipedia.org../../../o/p/e/OpenOffice.org_d61f.html

קטגוריות: תוכנה חופשית | קוד פתוח

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- العربية
- Беларуская
- Български
- Bosanski
- Català
- Česky
- Dansk
- Deutsch
- Ελληνικά
- Esperanto
- Español
- Euskara
- فارسی
- Suomi
- Français
- Gaeilge
- Galego
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Lietuvių
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Тоҷикӣ
- ไทย
- Türkçe
- Українська
- Tiếng Việt
- 中文